ร้านอาหาร estate fusion เขาเขียว แห่งนี้ตั้งอยู่ใน Estate camping resort ในสวนสัตว์เปืดเขาเขียว จ.ชลบุรีค่ะ เป็นร้านอาหารแห่งเดียวของรีสอร์ทเลยค่ะ มื้อเช้าทานที่นี่ แขกที่มาพักที่นี่ส่วนใหญ่ก็ฝากท้องกันที่นี่ค่ะ เพราะออกไปข้างนอกไกลและไม่สะดวก พอดีได้มาพักที่นี่ มาเช็คอินตอนเย็นแล้ว เลยได้ฝากท้องที่นี่ค่ะ มีโปรโมชั่นสำหรับแขกที่เข้าพัก ราคาอาหารลด 10% ด้วยค่ะ
- บรรยากาศ ตัวร้านอาหารเป็นสีขาว เปิดโล่ง บรรยากาศธรรมชาติมากๆ อยู่ท่ามกลางภูเขาและป่า ได้ยินเสียงไก่ป่า เสียงนกร้อง ฟินมากค่ะ แขกก็ไม่เยอะ เป็นส่วนตัวดีค่ะ มีกวางเดินไปเดินมาให้เห็นด้วยนะคะ
- ราคา เริ่มต้นที่ 70 บาทขึ้นไป ถือว่าไม่แพงค่ะ ร้านในรีสอร์ท ลด 10% อีกต่างหาก
- อาหาร มีทั้งไทยและเทศค่ะ มื้อนี้เราสั่งมาดังนี้ค่ะ
1.ผัดคะน้าน้ำมันหอย ราคา 80 บาท อาหารง่ายๆแต่อร่อยเลยทีเดียวค่ะ ผัดมากำลังดีเลย
2.แกงส้มยอดมะพร้าวอ่อนกับปลากระพงทอด ราคา 100 บาท ถูกมากถ้าเทียบกับปริมาณ เมนูนี้แนะนำเลยค่ะ อร่อยจริงๆ ปลากระพงเป็นชิ้นๆทอดกรอบใส่ในแกงส้ม ทานกับข้าวสวยนี่สุดยอดเลย
3.ปลาหมึกผัดไข่เค็ม ราคา 150 บาท จานนี้แนะนำมากๆค่ะ เนื้อปลาหมึกสด ผัดกับไข่เค็มมาไม่เค็มมาก แต่ได้รสมันของไข่แดงดีมากค่ะ เราชอบ จานนี้หมดเกลี้ยง เอาข้าวคลุกกับก้นจานนี้เลยค่ะ 
- บริการ มีพนักงานผู้ชายสองคน คนหนึ่งน่ารัก อีกคนไม่ค่อยเท่าไร โดยรวมๆก็โอเคค่ะ มื้อนี้ลดค่าอาหาร 10% แล้วเหลือแค่ 300 กว่าบาทเท่านั้น ถูกใจมากๆค่ะ